கே.வி.ஆனந்த் இயக்கிய அயன் படத்தில் ஒரு காட்சி. இயக்குனர் ஒருவர் பர்மா பஜாருக்கு வந்து வங்கிக்கொள்ளை காட்சிகள் கொண்ட உலகப்பட டி.வி.டிக்களை வாங்கிக்கொண்டு போவார். அந்த டைரக்டரு வேறு யாருமல்ல, கே.வி.ஆனந்தே தான். அவருடைய அடுத்த படமான “கோ”வில் முதல் காட்சியே வங்கிக்கொள்ளை தான். அதே கோ படத்தில் பெண் பத்திரிக்கையாளர் பியா இயக்குனர் ஒருவருடன் கோபமாக போனில் பேசிவிட்டு, அவன் படத்துல ஹீரோ கடத்தல் பண்ணுவானாம், ஆனா கடைசியில கஸ்டம்ஸ் ஆபிசர் ஆயிடுவானாம், அதுக்கு நாலு ஸ்டார் போடணுமாம் என்று திட்டுவார். அதுவும் கே.வி.ஆனந்தே தான். அவருடைய அயன் படத்தின் கதை அதுதானே. உண்மையிலேயே தன்னைத்தானே பழித்துக்கொள்வதற்கு ஒரு மனது வேண்டும். அது கே.வி.ஆனந்திடம் இருக்கிறது. பாராட்டப்படவேண்டிய விஷயம்.